نفت صادر ائد‌ن اؤلکه‌لر هؤرگوتو (اوپک) و اوپک دیشی اؤلکه‌لر، گونده‌لیک نفت اۆرتیمینی ۵۰۰ مین بوشقا داها آزالتما قراری آلدی.
قرار، اتریشین باشکندی وینده، سؤز قونوسو نفت اۆرتیچی‌سی اؤلکه‌لرین ۷.جی باخانلار توپلانتی‌سین‌دا آلیندی.
سؤز قونوسو کسینتی میقداری، دسامبر ۲۰۱۸دن بو یانا داوام ائد‌ن گونده‌لیک اورتالاما ۱،۲ میلیون بوشقا کسینتی‌نین اوزرینه علاوه اولوناجاق و مارس ۲۰۲۰نین سونونا قدر تطبیق اولوناجاق.
سعودی عربیستان انرژی باخانی پرنس عبدالعزیز بن سلمان، وئردیگی مطبوعات آچیقلاماسیندا، گونلوک ۵۰۰ مین بوشقالیق کسینتینین ۱۶۷ مین بوشقاسینین سعودی عربیستان طرفین‌دن قارشیلاناجاغینی بیلدیردی.
سعودی عربیستانین آیریجا گۆنلوک نفت اۆرتیمینی کؤنول‌لو شکیل‌ده علاوه اولاراق ۴۰۰،۰۰۰ بوشقا داها آزالداجاغی معلوماتینی پایلاشان بن سلمان، اوپک و اوپک دیشی اؤلکه‌لرین عمومی خام نفت اۆرتیم کسینتی میقدارینین، ۱ ژانویه‌دن اعتباراً گۆنلوک ۲،۱ میلیون بوشقا اولاجاغینی ایفاده ائتدی.
قرارین آردین‌دان خام نفت قیمتلری یوکسلدی.
